Manius Acilius C.f. Glabrio
Manius Acilius C.f. Glabrio (natus saeculo 3 a.C.n., mortuus post annum 189 a.C.n.) fuit vir publicus Romanus.

Gens 
Acilius homo novus erat. Filius eius Manius Acilius Glabrio anno 154 consul suffectus erat.

Cursus honorum 
Anno 201 a.C.n. tribunus plebis impetravit, ut imperium Scipionis in Africa prorogaretur. Anno 200 Xvir sacrorum, anno 197 aedilis fuit. Anno 196 praetor seditionem servorum in Etruria suppressit. Anno 191 una cum Publio Cornelio Cn.f. Scipione Nasica consul electus Antiochum III regem Syriae et Aetolos apud Thermopylas vicit. Post illam praeclaram victoriam, cum rex Syriae relicta Graecia in Asiam abisset, Aetolorum praesidia  Naupacti, Lamiae, Heracleae oppugnavit nec tamen illam pertinacem gentem ad deditionem perducere potuit antequam exercitum imperiumque successori Lucio Scipioni tradere oporteret. Proximo anno (190) Romae triumphavit. Anno 189 e petitione censurae  recessit, quod inimici eum in ius vocaverant.

Bibliographia

Notae 

Glabrio, Manius
Senatores
Tribuni plebis